open-index/open-wikipedia-markdown huggingface dataset:
பண்டுவ மனவதர் இராச்சியம்

**பண்டுவ-மானவதர் இராச்சியம்** (**Bantva-Manavadar** or **Manavadar State**) 1947-இல் இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் இருந்தது. 1941-ஆம் ஆண்டின் மக்கள் தொகை கணக்கெடுப்பின் படி, பண்டுவ-மனவதர் இராச்சியம் 261.6 சதுர கிலோ மீட்டர் பரப்பளவும், 26,200 மக்கள் தொகையும் கொண்டிருந்தது. 
## வரலாறு
1733-ஆம் ஆண்டில் பண்டுவ-மனவதர் இராச்சியத்தை நிறுவியவர் பஷ்தூன் இன திலேர் கான் சலாபாத் கான் ஆவார். 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பண்டுவ-மானவதர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கத்தியவார் முகமையின் கீழ் இருந்தது.  1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி பண்டுவ-மானவதர் இராச்சியம்,   1948-ஆம் ஆண்டு முதல் 1956-ஆம் ஆண்டு முடிய  சௌராஷ்டிர மாநிலத்துடன் இணக்கப்பட்டது.  மாநில மறுசீரமைப்புச் சட்டத்தின் படி, பண்டுவ-மான்வதர் இராச்சியம் 1956-ஆம் ஆண்டில் நிறுவப்பட்ட குஜராத்  மாநிலத்தில் இணைக்கப்பட்டது.
### ஆட்சியாளர்கள்

பஷ்தூன் இன பாண்டுவ-மானவதர் ஆட்சியாளர்கள் இராச்சியத்தை கான் பட்டத்துடன் ஆட்சி செய்தனர்.

#### கான்கள்
*1733 – c.1760              திலேர் கான் சலாபாத் கான்          (இறப்பு:1760)
*1760 – ....              சதர் நத்து கான் திலேர் கான்   
*17.. – 18..               காசாபர் கான் நத்துக் கான் 
*18.. – 18..               கமல் அத்-தீன் காசாபர் கான்  
*18.. – 12 சூன் 1882     சோராவர் கான் கமல் அத்தீன் கான்     (இ. 1882)
*12 சூன் 1882 – 28 மார்ச் 1888  காசாபர் கான் சோராவர் கான்         (பிறப்பு:. 1862 – இறப்பு. 1888) 
*12 சூன் 1882 – 21 சூன் 1883  .... -அரசப்பிரதிநிதி
*28 மார்ச் 1888 – 19 அக்டோபர் 1918  பாத் அத்தீன் கான் காசாபர் கான்    (பி. 1885 – இ. 1918) 
*28 மார்ச் 1888 – 25 நவம்பர் 1907  .... -அரசப்பிரதிநிதி
*19 அக்டோபர் 1918 – 15 பிப்ரவரி 1948  குலாம் மொகிதீன் கான்           (பி. 1911 – இ. 2003) 
*19 அக்டோபர் 1918 – 21 நவம்பர் 1931  பாத்திமா சித்திக்கா பேகம்  (பெண்) -அரசப்பிரதிநிதி   (பி. 1891 – இ. 1943)

## இதனையும் காண்க
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

 This article incorporates text from a publication now in the public domain: 

பகுப்பு:இந்தியாவின் மன்னராட்சிகள்
பகுப்பு:குசராத் வரலாறு
பகுப்பு:சௌராட்டிர தீபகற்பம்
தயோபீன்-2-கார்பாக்சிலிக் அமிலம்

**தயோபீன்-2-கார்பாக்சிலிக் அமிலம்** (*Thiophene-2-carboxylic acid*) என்பது SC4H3CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தயொபீனின் அறியப்பட்டுள்ள இரண்டு மோனோகார்பாக்சிலிக் அமிலங்களில் இதுவும் ஒன்றாகும். தயோபீன்-3-கார்பாக்சிலிக் அமிலம் என்பது மற்றொரு மோனோகார்பாக்சிலிக் அமிலமாகும். தாமிரம்(I) தயோபீன்-2-கார்பாக்சிலிக் அமிலம் உல்மான் வினையில் வினையூக்கியாகப் பயன்படுகிறது. 

## மேற்கோள்கள்


பகுப்பு:தயோபீன்கள்
பகுப்பு:கார்பாக்சிலிக் அமிலங்கள்
பசுபதி போசு

**பசுபதி போசு  (Pasupati Bose)**    இந்தியாவைச் சேர்ந்த ஒரு மருத்துவர் ஆவார். 1907 ஆம் ஆண்டு நவம்பர் மாதம் முதல் தேதியன்று இவர் பிறந்தார்.  ஓர் உடற்கூறியல் பேராசிரியராக இவர் பணிபுரிந்தார். 

## தகவல்
போசு 1923 ஆம் ஆன்டு முர்சிதாபாத் சில்லா பள்ளியில் தனது பள்ளிக் கல்வியைப் படித்து முதலிடம் பெற்றார்.  பள்ளியிலும் கல்லூரியிலும் எப்போதும் இவர் இரண்டாவதாக இருந்ததில்லை. மருத்துவம் படிக்க போசு கொல்கத்தா சென்றார். 1932 ஆம் ஆண்டு கொல்கத்தா பல்கலைக்கழகத்தில் மருத்துவத்தில் இளநிலை பட்டம் பெற்றார். பின்னர்  மருத்துவ முனைவர் பட்டமும்  பெற்றார். படிப்பில் முதல் தரம்  பெற்றதோடு மட்டுமல்லாமல், 1000-மதிப்பெண்களுக்கு 968 மதிப்பெண்கள் எடுத்து தேர்ச்சி பெற்றார். 2007  ஆம் ஆண்டு வரையிலுங்கூட இம்மதிப்பெண் ஒரு  சாதனையாக இருந்தது.  மாணவராக இருந்தபோது இவருக்கு பல தங்கப் பதக்கங்கள் வழங்கப்பட்டன. போசு கொல்கத்தா மருத்துவக் கல்லூரியில் உடற்கூறியல் பேராசிரியராகச் சேர்ந்தார்.  1938 ஆம் ஆண்டில்  திருமணம் செய்து ஒரு மகன் மற்றும் ஒரு மகளுக்கு தந்தையானார்.

1952 ஆம் ஆண்டு இராக்பெல்லர் அறக்கட்டளையின் அழைப்பின் பேரில் போசு  அமெரிக்கா சென்றார். அங்கு இவர்  பல்வேறு அமெரிக்க பல்கலைக்கழகங்களில் விரிவுரைகளை வழங்கினார். அதைத் தொடர்ந்து, இங்கிலாந்து இராயல் கழகத்தின் உறுப்பினர் தகுதி என்ற பட்டம்  இவருக்கு வழங்கப்பட்டது.

கொல்கத்தா மருத்துவக் கல்லூரியில் இவர் பணியாற்றிய கடைசி ஐந்து ஆண்டுகளில், நெருங்கிய தோழரும்  அக்கால மேற்கு வங்க முதல்வருமான டாக்டர் பிதான் சந்திர ராயின் வேண்டுகோளின்படி போசு அக்கல்லூரியின் துணை முதல்வராக ஆனார்.

போசு 1979 ஆம் ஆண்டு தனது 72 ஆம் வயதில் இறந்தார். கொல்கத்தா மருத்துவக் கல்லூரியின் உடற்கூறியல் பேராசிரியராக அவர் எப்போதும் நினைவுகூரப்படுவார்.  *பசுபதி போசு லேன் என்ற* கொல்கத்தாவில் உள்ள ஒரு தெரு  இவரது பெயரால் அழைக்கப்படுகிறது. 

## மேற்கோள்கள்

## புற இணைப்புகள்
* "ஆளுமைகள்" கொல்கத்தா மருத்துவக் கல்லூரி
பகுப்பு:1979 இறப்புகள்
பகுப்பு:1907 பிறப்புகள்
பகுப்பு:இந்திய மருத்துவர்கள்
பகுப்பு:கொல்கத்தா நபர்கள்
பகுப்பு:மேற்கு வங்காள நபர்கள்
செயவர்மன் (சந்தேல வம்சம்)

**செயவர்மன்** (*Jayavarman*) (ஆட்சிக் காலம் கி.பி. 1110–1120 ) இந்தியாவின் சந்தேல வம்சத்தின் அரசனாவான். இவன் தனது தந்தையான சல்லக்சணவர்மனுக்குப் பிறகு செகசகபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளரானான். சந்தேலக் கல்வெட்டுகள் இவனைப் பற்றிய தெளிவற்ற புகழ்ச்சிகளை மட்டுமே கொண்டிருக்கின்றன. எனவே இவனது ஆட்சியைப் பற்றி சிறிய வரலாற்று தகவல்களே அறியப்படுகின்றன. இவன் தனது மாமா பிரிதிவிவர்மனுக்கு ஆதரவாக அரியணையைத் துறந்ததாகத் தெரிகிறது.

## ஆரம்ப கால வாழ்க்கை
செயவர்மன், தனது முன்னோடியான சல்லக்சணவர்மனின் மகன் என மதனவர்மனின் மவு கல்வெட்டில் கூறப்பட்டுள்ளது.  செயவர்மனைப் பற்றிய கிடைக்கக்கூடிய ஒரே கல்வெட்டு இவனது மூதாதையரான தங்கன் என்பவனால் வெளியிடப்பட்ட ஒரு கல்வெட்டுக்கு பிந்தைய கல்வெட்டு மட்டுமே. இப்போது கஜுராஹோவில் உள்ள விசுவநாதர் கோவிலின் தாழ்வாரத்தில் காணப்படும் இந்தக் கல்வெட்டு, " நிர்பதி செயவர்மன் -தேவன்"  எழுத்துகளில் மீண்டும் எழுதியதாகக் கூறுகிறது. மறைமுகமாக அது தெளிவற்றதாகிவிட்டதாலோ அல்லது சேதமடைந்ததாலோ இருக்கலாம். கல்வெட்டில் அரசனின் வழக்கமான புகழே உள்ளது. மேலும் இவன் போர்களில் "மலை போன்ற பெரிய இளவரசர்களை" வேரோடு பிடுங்கிவிட்டதாகக் கூறுகிறது.

இந்த கல்வெட்டு பொ.ச. 6 ஏப்ரல் 1117 தேதியிட்டது. வேறு எந்த ஆதாரமும் இல்லாத நிலையில், சல்லக்சணன் அரியணை ஏறியதை கி.பி 1100 என்று தேதியிட்டால், செயவர்மனின் ஆட்சி கிபி 1110 க்கு முந்தையது. ஒவ்வொரு தலைமுறைக்கும் 10 ஆண்டுகள் எனக் கருதலாம். 

## துறவு
செயவர்மன் ஆட்சியில் சோர்வுற்று அரியணையைத் துறந்ததாகக் கலிஞ்சர் கல்வெட்டு கூறுகிறது. நாராயணனின் பக்தனான இவன், தனது பாவங்களைக் கழுவுவதற்காக "தெய்வீக நதிக்கு" சென்றான். இவனுக்குப் பிறகு இவனது மாமா பிருதிவிவர்மன் ஆட்சிக்கு வந்ததால், இவன் வாரிசு இல்லாமல் இறந்துவிட்டதாகத் தெரிகிறது. பிருதிவிவர்மனின் வாரிசான மதனவர்மனின் நன்யௌரா செப்புத் தகடு கல்வெட்டில் குறிப்பிடப்பட்டுள்ள சந்தேல மரபியல், செயவர்மன் மற்றும் அவனது தந்தை சல்லக்சணவர்மன் ஆகியோரின் பெயரைத் தவிர்க்கிறது.

## சான்றுகள்

### உசாத்துணை
* 
* 
* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
நியூட்டன் தேன்சிட்டு

thumb|''அனாபத்மிசு நியூடோனி''யின் முட்டை
**நியூட்டன் தேன்சிட்டு** (*Newton's sunbird*) அல்லது **சாவோ தோம்** **தேன்சிட்டு** (*அனாபத்மிசு நியூடோனி*) என்பது நெக்டரினிடே குடும்பத்தில் உள்ள பறவை சிற்றினமாகும். பொதுவாக, இந்த தேன்சிட்டின் மேற்பகுதி அடர் ஆலிவ் நிறத்தில் உள்ளது. ஆணின் தொண்டை மாறுபட்ட பச்சை-ஊதா நிறத்திலும், பெண் பறவையின் தொண்டைப் பகுதி மந்தமான ஆலிவ் நிறத்திலும் அடிப்பகுதி மஞ்சள் நிறமாகவும் காணப்படும். பெண் பறவையின் அடிப்பகுதி மஞ்சள் நிறமாக முதிர்ச்சிக்குப் பின்னரே மாறும்.

## மேற்கோள்கள்

## வெளி இணைப்புகள்

* 
* 

பகுப்பு:தேன்சிட்டு
பிரிதிவிவர்மன்

**பிரிதிவிவர்மன்** ( *Prithvivarman* ) (ஆட்சிக் காலம் பொ.ச. 1120-1128 ) சந்தேல வம்சத்தின் அரசனாவான். இவன் தனது மருமகன் செயவர்மனுக்குப் பிறகு செகசகபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளரானான்.

## ஆரம்ப கால வாழ்க்கை
மவூ கல்வெட்டில் கூறப்பட்டுள்ளபடி, பிரிதிவிவர்மனும் இவனது அண்ணன் சல்லக்சணவர்மனும்  சந்தேல ஆட்சியாளன் கீர்த்திவர்மனின் மகன்கள் எனத் தெரிகிறது. கீர்த்திவர்மனின் மரணத்திற்குப் பிறகு, சந்தேல பிராந்தியத்தை சல்லக்சணனும் அவனது மகன் செயவர்மனும் ஆட்சி செய்தனர். செயவர்மன் அரியணையைத் துறந்து ஓய்வு பெற்ற பிறகு, பிரிதிவிவர்மன் புதிய மன்னரானான். 

## தொழில்
இவனது முன்னோடிகளைப் போலவே, இவனும் அனுமன் தெய்வத்தைக் கொண்ட செப்பு நாணயங்களை வெளியிட்டான். இவனைப் பற்றிய தகவல்கள் நான்கு பிற்கால சந்தேல கல்வெட்டுகளில் காணப்படுகிறது.

* மதனவர்மனின் ஔகாசி செப்புத்தகடு கல்வெட்டு
* மதனவர்மனின் மவூ கல்வெட்டு
* கல்யாணதேவியின் அஜய்கர் கல்வெட்டு (வீரவர்மனின் மனைவி)
* கணபதியின் அஜய்கர் கல்வெட்டு

இந்தக் கல்வெட்டுகளில் இவனது புகழ்பெற்ற சாதனைகள் எதுவும் குறிப்பிடப்படவில்லை. இருப்பினும், இவன் ஒரு பலவீனமான ஆட்சியாளன் என்று இது அர்த்தப்படுத்துவதில்லை. இவன் தீவிரமான நாடு பிடிக்கும் கொள்கையை ஏற்கவில்லை. இவன் நிர்வாகத்தை சிறப்பாக கையாண்டதாக மவூ கல்வெட்டு கூறுகிறது. ஒழுக்கக்கேடான நபர்களை வெறுப்பதன் மூலமும், தகுதியானவர்களை மகிழ்விப்பதன் மூலமும், சட்டப்படியான செல்வத்தை எடுத்துக்கொண்டு, புனித நூல்களின்படி செலவழித்து, எல்லா உயிர்களையும் பாதுகாப்பதன் மூலமும் "பொற்காலத்தின்" நடத்தையை கடைப்பிடித்தவன் என்று விவரிக்கும் ஒரு வழக்கமான புகழ்ச்சியும் இதில் உள்ளது.

மவூ கல்வெட்டின்படி, இவன் கதாதரன் என்பவனை தனது தலைமை அமைச்சராக நியமித்தான். கதாதரன் முந்தைய மன்னன் செயவர்மனிடம் பணிபுரிந்தான். மேலும் அவரின் தந்தை அனந்தன் சந்தேல மன்னர்களிடம் தலைமை அமைச்சராக பணியாற்றியுள்ளான். அஜய்கர் கல்வெட்டு கௌடா குடும்பத்தைச் சேர்ந்த கோகுலன் என்பவனை பிருத்விவர்மனின் மற்றொரு பரம்பரை அமைச்சர் என்று குறிப்பிடுகிறது.

ஔகாசி கல்வெட்டில் பிரிதிவிவர்மனுக்கு வழக்கமான அரச பட்டங்களான "பரம-பட்டாரக மகாராசாதிராசன் பரமேசுவரன்" என்று கூறுகிறது.  கல்யாணதேவியின் அஜய்கர் கல்வெட்டு இவனை பழம்பெரும் மன்னன் பிருத்துவுடன் ஒப்பிடுகிறது. இவனுக்குப் பின் இவனது மகன் மதனவர்மன் ஆட்சிக்கு வந்தான்.

## சான்றுகள்

### உசாத்துணை
* 
* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
பூபதிராசு சோமராசு

**பூபதிராசு சோமராசு** (*Bhupathiraju Somaraju*) இந்தியாவைச் சேர்ந்த ஓர் இருதயநோய் நிபுணர் ஆவார். பூ.சோமராசு என்று சுருக்கமாவும் இவர் அழைக்கப்படுகிறார். 1948 ஆம் ஆண்டு செப்டம்பர் மாதம் 25 ஆம் தேதியன்று சோமராசு  பிறந்தார்.  ஐதராபாத்திலுள்ள கேர் மருத்துவமனையின் தலைவராகவும் இவர் செயல்பட்டார். மதிப்பாய்வு செய்யப்பட்ட பத்திரிகைகளில் பல மருத்துவக் கட்டுரைகளை எழுதியுள்ளார். மற்றும் தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் சோமராசு இருந்தார். 2001 ஆம் ஆண்டு இந்திய அரசாங்கம் நாட்டில் வழங்கப்படும் நான்காவது உயரிய குடிமக்கள் விருதான பத்மசிறீ விருதை பூபதிராசு சோமராசுக்கு வழங்கிச் சிறப்பித்தது.  
 
ஐதராபாத்தில் உள்ள நிசாம் மருத்துவ அறிவியல் நிறுவனத்தில் இதயவியல் துறையின் பேராசிரியராகவும் துறைத் தலைவராகவும் மற்றும் அந்நிறுவனத்தின் கல்லூரி தலைவராகவும் பூபதிராசு சோமராசு பணிபுரிந்துள்ளார்.

மருத்துவர் சோமராசு ஐதராபாத்து கேர் மருத்துவமனையின் இருதயநோய் நிபுணர்கள் குழுவுடன் சேர்ந்து 2019 ஆம் ஆண்டு அக்டோபர் மாதத்தில் ஐதராபாத்து நகரின் புறநகர் பகுதியான காச்சிபௌலியில் உள்ள ஆசிய இரையகக்குடலியல் நிறுவனத்திற்கு இடம்பெயர்ந்தார்.

1998 ஆம் ஆண்டில், சோமராசு  அப்துல் கலாமுடன் இணைந்து "கலாம்-ராசு உறைகுழாய் என்று பெயரிடப்பட்ட குறைந்த விலையிலான இரத்தக்குழாய் சார்ந்த உறைகுழாய் ஒன்றை உருவாக்கினார். 2012 ஆம் ஆண்டில் இருவரும் சேர்ந்து கிராமப்புறங்களில்  சுகாதாரப் பாதுகாப்புக்காக கலாம்-ராசு வரைபட்டிகை என்று பெயரிடப்பட்ட ஒரு கணினியை வடிவமைத்தனர்.
 
## மேற்கோள்கள்

## புற இணைப்புகள்
* 
* 
* 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:ஆந்திரப் பிரதேச மக்கள்
ரெய்சென்பேச் தேன்சிட்டு

**ரெய்சென்பேச் தேன்சிட்டு** (*Reichenbach's sunbird*)(*அனாபத்மிசு ரெய்சென்பேச்சி*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது அங்கோலா, கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, கோட் டிவார், காபோன், கானா, லைபீரியா மற்றும் நைஜீரியா ஆகிய நாடுகளில் காணப்படுகிறது .

ஜெர்மனி தாவரவியலாளரும் விலங்கியல் நிபுணருமான ஹென்ரிச் லுட்விக் ரெய்சென்பாக் நினைவாக இப்பறவைக்குப் பெயரிடப்பட்டது.

## மேற்கோள்கள்

## வெளி இணைப்புகள்
*Image at ADW 

பகுப்பு:தேன்சிட்டு
பிரின்சிப்பி தேன்சிட்டு

**பிரின்சிப்பி தேன்சிட்டு** (*Príncipe sunbird*)(*அனாபத்மிசு ஹார்ட்லாபி* ) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது பிரின்சிப்பி தீவுகளில் மட்டுமே காணப்படும் அகணிய உயிரியாகும்.

## மேற்கோள்கள்

பகுப்பு:தேன்சிட்டு
புரோமித்தியம்(III) புளோரைடு

**புரோமித்தியம்(III) புளோரைடு** (*Promethium(III) fluoride*) என்பது PmF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமித்தியமும் புளோரினும் சேர்ந்து உருவாகும் இச்சேர்மத்தை புரோமித்தியம் முப்புளோரைடு என்ற பெயராலும் அழைக்கலாம். இளஞ்சிவப்பு நிறத்தில் சாய்சதுர வடிவில் இச்சேர்மம் காணப்படுகிறது.

நீரில் சிறிதளவு கரையும். இலித்தியம் உலோகத்துடன் புரோமித்தியம்(III) புளோரைடு வினைபுரிந்து இலித்தியம் புளோரைடையும் உலோக புரோமித்தியத்தையும் கொடுக்கிறது.:
:\mathrm{PmF_3\ +\ 3\ Li\ \longrightarrow \ Pm\ +\ 3\ LiF}

## மேற்கோள்கள்

பகுப்பு:புரோமித்தியம் சேர்மங்கள்
பகுப்பு:புளோரைடுகள்
அனாபத்மிசு

***அனாபத்மிசு*** ***(Anabathmis)*** என்பது நெக்டரினிடே பறவைக் குடும்பத்தில் உள்ள பேரினம் ஆகும். இதில் மூன்று சிற்றினங்கள் உள்ளன: 

* ரெய்சென்பேச் தேன்சிட்டு *அனாபத்மிசு* *ரெய்சென்பேச்சி*
* பிரின்சிப்பி தேன்சிட்டு, *அனாபத்மிசு ஹார்ட்லாபி*
* நியூட்டன் தேன்சிட்டு, *அனாபத்மிசு* *நியூடோனி*

*அனபாத்மிசு*  என்ற கிரேக்கச் சொல்லின் பொருள், படி அல்லது படிக்கட்டு என்பதாகும்.

## மேற்கோள்கள்

பகுப்பு:பறவைப் பேரினங்கள்
பகுப்பு:தேன்சிட்டு
சாம்பல் தலை தேன்சிட்டு

**சாம்பல் தலை தேன்சிட்டு** (*Grey-headed sunbird*)*(டெலியோர்னிசு ஆக்சிலேரிசு)* என்பது சிறிய வகை பேசரின் குருவி ஆகும். இது காங்கோ மக்களாட்சி குடியரசு மற்றும் மேற்கு உகாண்டாவில் உள்ள காடுகளில் வாழ்கின்றது.

இந்த தேன்சிட்டு பிரேசரின் தேன்சிட்டின் துணையினமாகக் கருதப்படுகிறது. சில நேரங்களில் இரண்டு சிற்றினங்களும் *ஆந்த்ரெப்டசிசு* பேரினத்தின்கீழ் வைக்கப்படுகின்றன.

## மேற்கோள்கள்

பகுப்பு:நடு ஆப்பிரிக்க பறவைகள்
பகுப்பு:தேன்சிட்டு
சிகாப்பல்தீன் முகம்மது அல் நசாவி

**சிகாப்பல்தீன் முகம்மது அல் நசாவி** (பாரசீகம்: شهاب الدین محمد النساوی; இறப்பு  1250) என்பவர் குவாரசமிய ஷா சலாலத்தீன் மிங்புர்னுவின் பாரசீக உதவியாளர் மற்றும் சுயசரிதையாளர் ஆவார். இவர் குராசானில் உள்ள நசா (தற்போதைய துருக்மெனிஸ்தான்) என்ற இடத்தில் பிறந்தார். குராசான் மீது மங்கோலியப் படைகள் தாக்கியதை நேரில் தன் கண்களால் கண்டார். இறுதியாக சலாலத்தீன் தப்பித்து ஓடியது மற்றும் அவரது இராணுவ சாகசங்களை  1241ஆம் ஆண்டு அரபு மொழியில் எழுதினார்.  1234/35இல் பாரசீக மொழியில் 1231ஆம் ஆண்டுக்கு முந்தைய தன் வாழ்க்கையை *நப்தத் அல்-மஸ்துர்* என்ற நூலில் எழுதியுள்ளார். 

## உசாத்துணை

பகுப்பு:1250 இறப்புகள்
பகுப்பு:மங்கோலியப் பாட வரலாற்றாளர்கள்
பென் விலை வெறும் 999 ரூபாய் மட்டுமே

**பென் விலை வெறும் 999 ரூபாய் மட்டுமே** (*Pen Vilai Verum 999 Rubai Matume*) என்பது 2022 ஆம் ஆண்டு சனவரி மாதம் 7 ஆம் தேதியன்று வெளியான அதிரடித் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் வராத ராஜ் ஆவார். ராஜ்கமல், ஸ்வேதா பண்டிட், ராமர் ஆகியோர் முக்கியக் கதாப்பாத்திரத்தில் நடித்துள்ளனர்.. 2018 ஆம் ஆண்டின் நடுப்பகுதியில் இப்படத்திற்கான தயாரிப்புப் பணிகள் தொடங்கின.

## நடிகர்கள்
* ராஜ்கமல்
* ஸ்வேதா பண்டிட்
* ராமர்
* மது சுதன்
* கிரைஸ் பெப்பே
* வெங்கடேஷ் பிரசாத்
* தீணா
* கிருஷ்ணா

## மேற்கோள்கள்

## வெளி இணைப்புகள்
* பென் விலை வெறும் 999 ரூபாய் மட்டுமே 
                                                                                                
பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மின்ஹஜ்-இ சிராஜ் ஜுஸ்ஜனி

**மின்ஹஜ் அல்-சிராஜ் ஜுஸ்ஜனி** (பிறப்பு 1193) என்பவர் ஒரு 13ஆம் நூற்றாண்டு பாரசீக வரலாற்றாளர் ஆவார். இவர் கோர் பகுதியில் பிறந்தார். இவரது முழுப் பெயர் **மின்ஹஜ்-அல்-தின் அபு அமர் உதுமான் இப்னு சிராஜ்-அல்-தின் முகம்மத் ஜுஸ்ஜனி** ஆகும். 

1227இல் ஜுஸ்ஜனி உச் நகரத்திற்கும் பிறகு தில்லிக்கும் இடம்பெயர்ந்தார். வட இந்தியாவில் தில்லியின் மம்லூக் சுல்தானகத்திற்கு முதன்மை வரலாற்றாளர் ஜுஸ்ஜனி தான். இவர் கோரி அரசமரபைப் பற்றி எழுதியுள்ளார். இவர் *தபகத்-இ நசீரி* (1260) நூலை தில்லியின் சுல்தான் நசீருதீன் மஹ்முத் ஷாவிற்காக எழுதியுள்ளார். இந்நூல் ஆங்கிலத்திற்கு மொழிபெயர்க்கப்பட்டுள்ளது. இவர் 1266க்கு பிறகு இறந்தார்.

## உசாத்துணை

பகுப்பு:பதின்மூன்றாம் நூற்றாண்டு இறப்புகள்
பகுப்பு:இறந்த ஆண்டு குறிப்பிடப்படவில்லை
பகுப்பு:13 ஆம் நூற்றாண்டு நூலாசிரியர்கள்
பகுப்பு:மங்கோலியப் பாட வரலாற்றாளர்கள்
கடத்தூர் ஊராட்சி ஒன்றியம்

**கடத்தூர் ஊராட்சி ஒன்றியம்** என்பது இந்தியாவிலுள்ள தமிழ்நாடு மாநிலத்தின் தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும். இந்த ஊராட்சி ஒன்றியமானது மொரப்பூர் ஊராட்சி ஒன்றியத்தில் இருந்து பிரித்து 2013-இல் புதியதாக உருவாக்குவதாக அறிவிப்பாணை வெளியானது.

## ஊராட்சி மன்றங்கள்
கடத்தூர் ஊராட்சி ஒன்றியம் 25 ஊராட்சி மன்றங்களை உள்ளடக்கியதாகும்.

#பசுவாபுரம்
#புட்டிரெட்டிபட்டி
#ஒசஹள்ளி
#லிங்கி நாய்க்கன ஹள்ளி
#மணியம்பாடி
#மடத ஹள்ளி
#நல்லகுட்லஹள்ளி
#ஒபுளிநாய்க்கன ஹள்ளி
#சில்லாரஹள்ளி
#புளியம்பட்டி
#சுங்கரஹள்ளி
#தாளநத்தம்
#வகுத்துப்பட்டி
#வெங்கடதாரஹள்ளி
#சிந்தல்பாடி
#கேத்துரெட்டிப்பட்டி
#மோட்டாங்குறிச்சி
#ரேகடஹள்ளி
#கோபிசெட்டிப்பாளையம்
#குருபரஹள்ளி
#இராமியனஹள்ளி
#கர்த்தானூர்
#தாதனூர்
#தென்கரைக்கோட்டை
#சந்தப்பட்டி

## மேற்கோள்கள்


## இதனையும் காண்க
*தமிழக ஊராட்சி ஒன்றியங்களின் பட்டியல்
## வெளி இணைப்புகள்
*  தர்மபுரி மாவட்ட ஊராட்சி ஒன்றியங்களின் வரைபடம் 

பகுப்பு:தருமபுரி மாவட்ட ஊராட்சி ஒன்றியங்கள்
நீல பிடரி தேன்சிட்டு

**நீல பிடரி தேன்சிட்டு** (purple-naped sunbird) (*குரோச்கினெக்ராம்மா கைப்போகிராமிகம்*) என்பது நெக்டரினிடே குடும்பத்தில் உள்ள பறவை சிற்றினமாகும். இது *குரோச்கினெக்ரம்மா* பேரினத்தில் உள்ள ஒரே ஒரு சிற்றினமாகும். இது தென்கிழக்கு ஆசியாவில் மியான்மர் முதல் சுமத்ரா மற்றும் போர்னியோ வரை காணப்படுகிறது. இதன் இயற்கை வாழிடம் அயன அயல் மண்டலம் அல்லது வெப்பமண்டல ஈரமான தாழ் நில காடுகள் ஆகும்.

2011-ல் வெளியிடப்பட்ட ஆய்வு ஒன்றில், நீலப்பிடரி தேன்சிட்டானது *அராக்னோதெரா* பேரினத்தில் இன உறவு முறை அடிப்படையில் சேர்க்கப்பட்டது. 2017ஆம் ஆண்டு கூடுதல் வரிசை தரவுகளைப் பயன்படுத்தி கருஞ்சிவப்பு தேன்சிட்டு *அராக்னோதெரா*விற்கு அடித்தளமாக உள்ளது. இது முன்னர் லெப்பிடாப்பிடாராவில் ஹைபோகிராமா பேரினத்தில் வைக்கப்பட்டது.

## மேற்கோள்கள்

## வெளி இணைப்புகள்
* ADW இல் படம் 

பகுப்பு:தேன்சிட்டு
டெர்பியம்(III) புளோரைடு

**டெர்பியம்(III) புளோரைடு** (*Terbium(III) fluoride*) என்பது TbF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் கார்பனேட்டும் ஐதரோபுளோரிக் அமிலமும் சேர்ந்து 40 பாகை செல்சியசு வெப்பநிலையில் வினைபுரிந்து இச்சேர்மம் உருவாகிறது. டெர்பியம் முப்புளோரைடு என்ற பெயராலும் இதை அழைக்கிறார்கள். தண்ணீரில் இச்சேர்மம் சிறிதளவு கரைகிறது.

## பயன்
தனிமநிலை டெர்பியத்தை தயாரிக்க டெர்பியம்(III) புளோரைடு பயன்படுத்தப்படுகிறது. இதனுடன் கால்சியத்தைச் சேர்த்து வினைப்படுத்தினால் டெர்பியம் கிடைக்கும்.

:2 TbF3 + 3 Ca → 3 CaF2 + 2 Tb

## மேற்கோள்கள்

பகுப்பு:டெர்பியம் சேர்மங்கள்
பகுப்பு:புளோரைடுகள்
அலி இப்னு அல்-ஆதிர்

**அபு அல்-அசன் அலி இப்னு முகம்மத் இப்னு முகம்மத் அசுசாய்பனி** என்பவர் ஒரு அரபு அல்லது குர்து இன வரலாற்றாளர் மற்றும் சுயசரிதையாளர் ஆவார். இவர் பொதுவாக **அலி இலிசு அல்-தின் இப்னு அல்-ஆதிர் அல் சசாரி** (அரபி: علي عز الدین بن الاثیر الجزري) (1160-1233) என்ற பெயரால் அறியப்படுகிறார். இவர் அரபு மொழியில் எழுதினார். இப்னு ஆதிர் குடும்பத்தை சேர்ந்தவர் ஆவார். இவர் தனது 21ஆம் வயதில் தன் தந்தையுடன் மொசூல் நகரத்தில் தன் படிப்பை தொடர்வதற்காக வசிக்க ஆரம்பித்தார். அங்கு வரலாறு மற்றும் இசுலாமிய பாரம்பரியத்தை கற்றார்.

இவரது முக்கியமான நூல் *அல்-கமில் பி அத்-தரிக்* (முழு வரலாறு) என்று அழைக்கப்படும் உலகத்தின் வரலாறு ஆகும். இதில் மொத்தம் 11 பாகங்கள். 3ஆவது பாகம் மங்கோலியத் தாக்குதலைப் பற்றியதாகும். இப்பாகம் ஆங்கிலத்திற்கு மொழிபெயர்க்கப்பட்டுள்ளது.

சூன் 2014இல், ராய்ட்டர்ஸ் செய்தி நிறுவன செய்திப்படி, இவரது மொசூலில் உள்ள இவரது கல்லறையானது இசுலாமிய அரசு தீவிரவாத அமைப்பின் அல் கொய்தா பிரிவால் சேதப்படுத்தப்பட்டது.

## உசாத்துணை

பகுப்பு:வரலாற்றாளர்கள்
பகுப்பு:இசுலாமிய அறிஞர்கள்
பகுப்பு:மங்கோலியப் பாட வரலாற்றாளர்கள்
நீல மார்பு தேன்சிட்டு

**நீல மார்பு தேன்சிட்டு** (*Purple-breasted sunbird*) என்பது (*நெக்டாரினியா புர்புரேவெண்டிரிசு*) என்பது நெக்டரினிடே குடும்பத்தில் உள்ள பறவை சிற்றினமாகும். இது புருண்டி, காங்கோ மக்களாட்சிக் குடியரசு, உருவாண்டா மற்றும் உகாண்டாவில் காணப்படுகிறது.

## மேற்கோள்கள்

பகுப்பு:தேன்சிட்டு
ஏரியூர் ஊராட்சி ஒன்றியம்

**ஏரியூர் ஊராட்சி ஒன்றியம்** என்பது இந்தியாவிலுள்ள தமிழ்நாடு மாநிலத்தின் தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.

இந்த ஊராட்சி ஒன்றியமானது 2013-இல் புதியதாக உருவாக்கப்படுவதாக தமிழ்நாடு அரசால் அறிவிப்பாணை வெளியிடப்பட்டது. பென்னாகரம் ஊராட்சி ஒன்றியத்திலிருந்து 10 ஊராட்சிகளைப் பிரித்து இந்த ஊராட்சி ஒன்றியம் அமைக்கப்பட்டது.

## ஊராட்சி மன்றங்கள்
ஏரியூர் ஊராட்சி ஒன்றியம் 10 ஊராட்சி மன்றங்களை உள்ளடக்கியதாகும்.

ஏரியூர் ஊராட்சி ஒன்றித்தில் உள்ள ஊராட்சி மன்றங்கள்

#பத்ரஹள்ளி
#கெண்டேனஹள்ளி
#பெரும்பாலை
#அஜ்ஜனஹள்ளி
#தொன்னகுட்லஹள்ளி
#கோடிஹள்ளி
#மாஞ்சாரஹள்ளி
#நாகமரை
#இராமகொண்டஹள்ளி
#சுஞ்சல்நத்தம்

## மேற்கோள்கள்


## இதனையும் காண்க
*தமிழக ஊராட்சி ஒன்றியங்களின் பட்டியல்
## வெளி இணைப்புகள்
*  தர்மபுரி மாவட்ட ஊராட்சி ஒன்றியங்களின் வரைபடம் 

பகுப்பு:தருமபுரி மாவட்ட ஊராட்சி ஒன்றியங்கள்
பன்சடா இராச்சியம்

**பன்சடா இராச்சியம்**   (**Bansda State**),  இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் தெற்கு குஜராத் பகுதியில் உள்ள  நவ்சாரி மாவட்டத்தின் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, பன்சடா இராச்சியம் 557 சதுர கிலோ மீட்டர் பரப்பளவும், 39,256 மக்கள் தொகையும் கொண்டிருந்தது. 

## வரலாறு
1780-ஆம் ஆண்டில் பன்சடா இராச்சியத்தை இராஜபுத்திர குல சோலாங்கி வம்சத்தின் இரண்டாம் வீரசிம்மன் நிறுவினார். 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பன்சடா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 

இது பிரித்தானிய இந்தியாவின்  பம்பாய் மாகாணத்தின் சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி பன்சடா இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மாநில மறுசீரமைப்புச் சட்டத்தின் படி, பன்சடா இராச்சியம் குஜராத் மாநிலத்தில் இணைக்கப்பட்டது.
### ஆட்சியாளர்கள்
பன்சடா இராச்சியத்தின் ஆட்சியாளர்களை பிரித்தானிய இந்தியா அரசு, *மகாராஜா சாகிப்* என்ற பட்டத்துடன் அழைத்தனர்.
*1780 - 1789               இரண்டாம் வீரசிம்மன்                 (இறப்பு. 1789)
*1789 - 1793               நாகர்சிம்மன்                       (இறப்பு. 1793)
*1793 - 1815                ராய்சிம்மன்                       (இறப்பு. 1815)
*1815 - 27 அக்டோபர் 1828        உதய்சிம்மன்                       (இறப்பு. 1828)
*1828 - 16 சூன் 1861         ஹமிர்சிம்மன்                       (பிறப்பு. 1826? - இறப்பு. 1861)
*1861 - 13 பிப்ரவரி 1876       இரண்டாம்  குலாப்சிம்மன்                   (பிறப்பு. 1838 - இறப்பு. 1876)
*6 மார்ச் 1876 – 21 செப்டம் 1911 பிரதாப்சிம்மன் குலாப்சிம்மன்        (பிறப்பு. 1863 - இறப்பு. 1911)
*21 செப்டம்பர் 1911 – 15 ஆகஸ்டு 1947 இந்திரசிம்மன் பிரதாப்சிம்மன்        (பிறப்பு. 1888 - . 1951)

## இதனையும் காண்க
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்
*Heraldry of the princely states of Gujarat
பகுப்பு:இந்தியாவின் மன்னராட்சிகள்
பகுப்பு:குசராத் வரலாறு
பகுப்பு:நவ்சாரி மாவட்டம்
பகுப்பு:பம்பாய் மாகாணம்
சூரத் முகமை

**சூரத் முகமை** (**Surat Agency**) பிரித்தானிய இந்தியாவின் முகமைகளில் ஒன்றாகும். இது மும்பை மாகாணத்தில் 1880 முதல் 1933 முடிய செயல்பாட்டில் இருந்தது.

## வரலாறு
காந்தேஷ் பிரதேசம் 1880-ஆம் ஆண்டில் சூரத் முகமையாக நிறுவப்பட்டது. 1900-ஆம் ஆன்டில் டாங் பகுதிகள் சூரத் முகமையின் கீழ் கொண்டுவரப்பட்டது. 1933-ஆம் ஆண்டில் சூரத் முகமையை பரோடா மற்றும் குஜராத் முகமையுடன் இணைக்கப்பட்டது.  இறுதியாக 1944-ஆம் ஆண்டில் பரோடா மற்றும் குஜராத் முகமையை பரோடா, மேற்கு இந்தியா மற்றும் குஜராத் முகமையுடன் சேர்க்கப்பட்டது. சூரத் முகமையின் தலைமையிடம் சூரத் நகரம் ஆகும். சூரத் முகமையாளர் பம்பாய் மாகாண ஆளுநரின் கீழ் செயல்படுவார்.

## சூரத் முகமையில் கீழுள்ள [[மன்னர் அரசு (பிரித்தானிய இந்தியா)|சுதேச சமஸ்தானங்கள்]]
### பிரித்தானியர்களின் 9 [[வணக்கமுறை| பீரங்கி குண்டுகள் மரியாதைக்குரியவைகள்]]
* பன்சடா இராச்சியம்
*சச்சின் இராச்சியம்  
*தரம்பூர் இராச்சியம் 
### [[டாங் மாவட்டம்|டாங்]] பகுதிகள்
டாங் பகுதியின் குறு சுதேச சமஸ்தானங்களின் குழுக்கள் தற்போது தெற்கு குஜராத்தின் டாங் மாவட்டத்தில் உள்ளது. 

## இதனையும் காண்க
* பஞ்சாப் அரசுகள் முகமை
* இராஜபுதனம் முகமை
* பரோடா மற்றும் குஜராத் முகமை
* ரேவா கந்தா முகமை 
* மகி கந்தா முகமை
* கத்தியவார் முகமை
* மால்வா முகமை
* கிழக்கிந்திய முகமை
* காந்தேஷ் பிரதேசம்
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:பிரித்தானிய இந்தியாவின் உட்பிரிவுகள்
பகுப்பு:இந்தியாவின் மன்னராட்சிகள்
பகுப்பு:பம்பாய் மாகாணம்
பகுப்பு:குசராத் வரலாறு
பகுப்பு:பிரித்தானிய இந்தியாவின் முகமைகள்
தக்கீசு தேன்சிட்டு

இடது|thumb| நைரோபி தேசிய அருங்காட்சியகத்தில் தக்கீசு தேன்சிட்டு
**தக்கீசு தேன்சிட்டு** (*Tacazze sunbird*)(*நெக்டாரினியா தக்கீசு *) என்பது நெக்டரினிடே குடும்பத்தில் உள்ள பறவை சிற்றினம் ஆகும். இது எரித்திரியா, எத்தியோப்பியா, கென்யா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது.

## வாழ்விடம்
இந்த பறவைக்கு தக்கீசு ஆற்றின் பெயரிடப்பட்டுள்ளது. இது வடக்கு எத்தியோப்பியாவில் உள்ள டெகுவா டெம்பியன் அருகிலுள்ள மாவட்டங்களில் அதிகமாகக் காணப்படும். இந்த சிற்றினம் பசுமையான காடுகள், மலைக் காடுகள் மற்றும் *[[அத்தி (பேரினம்)|அத்தி]],* *யூபோர்பியா அபைசினிகா* மற்றும் *ஜூனிபெரசு புரோசெரா* உள்ளிட்ட மரங்கள் உள்ள பகுதிகளில் காணப்படுகின்றன.

## மேற்கோள்கள்

பகுப்பு:கிழக்கு ஆப்பிரிக்க பறவைகள்
பகுப்பு:தேன்சிட்டு
கத்தியவார் முகமை

**கத்தியவார் முகமை**  (**Kathiawar Agency**) பிரித்தானிய இந்தியாவின் முகமைகளில் ஒன்றாகும். இதன் தலைமையிடம் ராஜ்கோட் நகரம் ஆகும். இது  சௌராஷ்டிரா தீபகற்பத்தில் உள்ள	சுதேச சமஸ்தானங்களிடமிருந்து ஆண்டுதோறும் திறை வசூலித்து மும்பை மாகாணத்தின் ஆளுநருக்கு அனுப்பி வைப்பதுடன், சுதேச சமஸ்தானங்களின் நடவடிக்கைகள் குறித்து அறிக்கை அனுப்ப வேண்டும்.1901-ஆம் ஆண்டில் இதன் பரப்பளவு 54,084 சதுர கிலோ மீட்டர் ஆகவும், மக்கள் தொகை 23,29,196 ஆக இருந்தது.

## வரலாறு

துணைப்படை திட்டத்தை ஏற்று பிரித்தானிய இந்தியாவின் ஆளுகையை ஏற்ற  சுதேச சமஸ்தானங்களை கண்காணிக்கவும், திறை வசூலிக்கவும் கத்தியவார் முகமை செயல்பட்டது.

இம்முகமையில் 1899-1900 ஆண்டுகளில் கடுமையான உணவுப் பஞ்சம் ஏற்பட்டது. உணவுப் பஞ்சம் காரணமாக 1891 - 1901 இடைப்பட்ட ஆண்டுகளில் இம்முகமையின் மக்கள் தொகை 15% வீழ்ச்சியடைந்தது.

19 அக்டோபர் 1924 அன்று கத்தியவார் முகமையை கலைத்து விட்டு, பரோடா மற்றும் குஜராத் முகமையுடன் இணைக்கப்பட்டது. 1947-இல் இந்திய விடுதலைக்குப் பின்னர், பம்பாய் மாகாணத்தில் இருந்த இந்த முகமையின் பகுதிகள், சுதேச சமஸ்தானங்களின் இணைப்பு ஒப்பந்தப்படி 1948-ஆம் ஆண்டில் சௌராஷ்டிர மாநிலத்துடன் இணக்கப்பட்டது.  பின்னர் 1956-இல் மாநில மறுசீரமைப்புச் சட்டத்தின் படி, இம்முகமையின் பகுதிகள்   குஜராத் மாநிலத்தில் இணைக்கப்பட்டது.

## [[மன்னர் அரசு (பிரித்தானிய இந்தியா)|சுதேச சமஸ்தானங்கள்]]
கத்தியவார் முகமையின் கீழ் பெரிதும், சிறிதுமாக 193 சுதேச சமஸ்தானங்கள்  இருந்தது.  அவைகளில்  பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்:

# பரோடா அரசு 
# பவநகர் அரசு
#  ஜுனாகத் அரசு
#  மோர்வி இராச்சியம்
#  நவநகர் இராச்சியம்
#  போர்பந்தர் இராச்சியம்
#  தாரங்கதாரா இராச்சியம்
# ரதன்பூர் சமஸ்தானம்
#  கொண்டல் இராச்சியம்
# ஜாப்ராபாத் இராச்சியம்  
# வான்கனேர் சமஸ்தானம்
# வாத்வான் இராச்சியம்
# தாரங்கதாரா இராச்சியம்
# இராஜ்கோட் இராச்சியம் 
# பாலிதானா சமஸ்தானம்
# லிம்ப்டி சமஸ்தானம்
# துரோல் சமஸ்தானம்

கத்தியவார் முகமையின் மொத்த பரப்பளவு  ஆகும். 1901-ஆம் ஆண்டில் மக்கள் தொகை  23,29,196 ஆகும். இதன் தலைமையிடம் ராஜ்கோட் நகரம் ஆகும். கத்தியாவார் முகமை சுதேச சமஸ்தானங்களிடமிருந்து  1911-ஆம் ஆண்டில் வசூலித்த திறை ரூபாய் 12,78,000 ஆகும். இதில் பரோடா அரசு மற்றும் ஜுனாகத் அரசுகளிடமிருந்து வசூலித்த திறை ரூபாய் 70,000 ஆகும்.  1903–1904-ஆம் ஆண்டில்  கத்தியவார் பகுதி துறைமுகப்பகுதியிலிருந்து ஏற்றுமதி  ரூபாய் 1,300,000 ஆகவும், இறக்குமதி  ரூபாய் 1,120,000 அகவும் இருந்தது. 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மாநில மறுசீரமைப்புச் சட்டத்தின் படி,  இராச்சியம் குஜராத் மாநிலத்தில் இணைக்கப்பட்டது.

## இதனையும் காண்க
* சௌராஷ்டிர மாநிலம்
* பஞ்சாப் அரசுகள் முகமை
* இராஜபுதனம் முகமை
* பரோடா மற்றும் குஜராத் முகமை
* சூரத் முகமை
* ரேவா கந்தா முகமை
* மகி கந்தா முகமை
* மத்திய இந்திய முகமை
* மால்வா முகமை
* கிழக்கிந்திய முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:பிரித்தானிய இந்தியா
பகுப்பு:குசராத் வரலாறு
பகுப்பு:பிரித்தானிய இந்தியாவின் உட்பிரிவுகள்
பகுப்பு:பிரித்தானிய இந்தியாவின் முகமைகள்
பகுப்பு:சௌராட்டிர தீபகற்பம்
பகுப்பு:கத்தியவார் முகமை
பரோடா மற்றும் குஜராத் முகமை

**பரோடா மற்றும் குஜராத் முகமை** (**Baroda and Gujarat States Agency**) பிரித்தானிய இந்தியாவின் முகமைகளில் ஒன்றாகும். இதன் முக்கியப் பணி பரோடா அரசு மற்றும் குஜராத் முகமையில் உள்ள  சுதேச சமஸ்தானங்களிலிருந்து ஆண்டுதோறும் நிலவரியை வசூலித்து மும்பை மாகாண ஆளுநருக்கு அனுப்பி வைத்தல் ஆகும்.மேலும் இந்த முகமையாளர் பஞ்சமகால் மாவட்டத்தின்  ஆட்சியராகவும் செயல்படுவார். இந்த முகமையின் தலைமையிடம் பரோடா நகரம் ஆகும்.

## வரலாறு

1933-ஆம் ஆண்டில் பரோடா அரசு உள்ளிட்ட  சுதேச சமஸ்தானங்கள் பரோடா முகமை, ரேவா கந்தா முகமை மற்றும் சூரத் முகமை,  கைரா முகமை மற்றும் தானா முகமைகளை ஒன்றிணைத்து  பரோடா மற்றும் குஜராத் முகமை உருவாக்கப்பட்டது.

பரோடா மற்றும் குஜராத் முகமையை 5 நவம்பர் 1944 அன்று பரோடா, குஜராத் மற்றும் மேற்கிந்திய முகமை]]யுடன் இணைக்கப்பட்டது.  1947-இல் இந்திய விடுதலையின் போது இம்முகமையில் இருந்த பகுதிகள் மும்பை மகாணத்துடன் இணைக்கப்பட்டது. பின்னர் 1956-இல் மாநில மறுசீரமைப்புச் சட்டத்தின் படி, இம்முகமையின் பகுதிகள் குஜராத் மற்றும் மகாராட்டிரா மாநிலத்துடன் இணக்கப்பட்டது.

## இதனையும் காண்க
* பஞ்சாப் அரசுகள் முகமை
* இராஜபுதனம் முகமை
* கத்தியவார் முகமை
* சூரத் முகமை
* ரேவா கந்தா முகமை
* மகி கந்தா முகமை
* மால்வா முகமை
* மத்திய இந்திய முகமை
* கிழக்கிந்திய முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:பிரித்தானிய இந்தியாவின் உட்பிரிவுகள்
பகுப்பு:இந்தியாவின் மன்னராட்சிகள்
பகுப்பு:குசராத் வரலாறு
பகுப்பு:பம்பாய் மாகாணம்
பகுப்பு:பிரித்தானிய இந்தியாவின் முகமைகள்
பகுப்பு:பிரித்தானிய இந்தியாவின் உட்பிரிவுகள்
மடிசார்

[வலது|thumb| ஒரு [தமிழர்|தமிழ் ஜோடி *சி. 1945* ; மனைவி மடிசார் புடவை உடுத்தியிருக்கிறாள் .]]
**மடிசார்** (*Madisar*) அல்லது கோஷவம் என்பது தமிழ் பிராமணப் பெண்கள் புடவை அணியும் முறையாகும். இத்தகைய புடவை கட்டும் முறை பண்டைய இந்தியாவைச் சேர்ந்தது, கிமு 2 ஆம் நூற்றாண்டு முதல் கிபி 1 ஆம் நூற்றாண்டு வரை அந்தரியா மற்றும் உத்தரிய ஆடைகள் ஒன்றிணைத்து ஒரே ஆடையாக உருவாக்கபட்டது. புடவை கட்டும் இந்த பாணி "கோஷவம்"  எனவும் அழைக்கபடும். தமிழ் பிராமணப் பெண்கள் திருமணத்திற்குப் பிறகு இந்த பாணியைப் பயன்படுத்த வேண்டும்  . வெவ்வேறு சமூகங்கள் அசல் கோஷவம் பாணியிலிருந்து வெவ்வேறு புடவை பாணிகளை உருவாக்கியுள்ளன, அதற்கு அதிக பொருள் தேவைப்படுகிறது - ஒன்பது கெஜம். தற்போதுள்ள ஒன்பது கெஜ புடவை பாணிகளில் மகாராஷ்டிராவின் நவ்வரி, கன்னட திரை, தெலுங்கு பிராமண பாணி ஆகியவை அடங்கும். மடிசாரி என்ற பெயர் பொதுவாக தமிழ் பிராமணர்களுடன் தொடர்புடையது, இது ஐயர் கட்டு மற்றும் ஐயங்கார் கட்டு என இரண்டு முறைகள் உண்டு.  இன்று, மடிசர் தினசரி உடையாக அரிதாகவே அணியப்படுகிறது, இருப்பினும் பெண்கள் தேர்ந்தெடுக்கப்பட்ட பண்டிகை சந்தர்ப்பங்களில் மட்டும் மடிசர் பாணியை அணிகிறார்கள்.  மடிசார் அணிவதற்கு ஒன்பது கெஜ புடவை தேவைப்படுகிறது, தற்போதைய நவீன புடவை அணியும் உடைக்கு 6 கெஜம் தேவை. ஐயர் மற்றும் ஐயங்கார் பிராமணர்கள் திருமண விழா, சீமந்தம் (முதல் கர்ப்பத்திற்காக நடத்தப்படும் ஒரு மத சடங்கு), அனைத்து மத சடங்குகள், பூஜை மற்றும் இறப்பு விழாக்கள் போன்ற சடங்கு / மத நிகழ்வுகளில் பெண்கள் மடிசார் அணிகிறார்கள். 

ஐயர்களும் ஐயங்கார்களும் வெவ்வேறு விதமாக மடிசார் அணிவார்கள். ஐயர்கள் வலது தோளில் பல்லு (ஒருவரின் தோளில் வரும் புடவையின் அடுக்கு) ஐயங்கார் இடது தோளில் அணிவார்கள். வழக்கமாக, ஒரு பெண் அணியும் முதல் மடிசர் மெரூன் அல்லது சிவப்பு நிறத்தில் இருக்கும், இப்போதெல்லாம் மக்களின் விருப்பத்திற்கு ஏற்ப மற்ற வண்ணங்களில் மடிசர் அணியப்படுகிறது.

மடிசார்கள் பட்டு, பருத்தி, பருத்தி-பட்டு கலவைகள், பாலியஸ்டர் -பருத்தி கலவைகள் போன்ற பல்வேறு பொருட்களில் கிடைக்கின்றன. இந்த நாட்களில் மடிசரின் பதிப்பும் 6-கஜ புடவையைப் பயன்படுத்தி கட்டப்படுகிறது. பாரம்பரியமாக இல்லாவிட்டாலும், அணிவதற்கு எளிதாகவும் வசதியாகவும் இருக்கிறது.

## குறிப்புகள்
 

பகுப்பு:இந்திய உடைகள்
பகுப்பு:இந்தியப் பண்பாடு
பகுப்பு:தமிழர் உடைகள்
பெருண்ணா சுப்ரமணிய சுவாமி கோயில்

thumb|பெருண்ணா சுப்ரமணிய சுவாமி கோவில்
**பெருண்ணா சுப்ரமணிய சுவாமி கோயில்** என்பது சங்கனாச்சேரியில் அமைந்துள்ள ஒரு இந்துக் கோயிலாகும். இக்கோயிலின் தெய்வம் சிவபெருமானின் இரண்டு மகன்களில் ஒருவரான முருகனுக்கு  அர்ப்பணிக்கப்பட்டுள்ளது. திருவிதாங்கூர் சமஸ்தானத்தின் சித்திர திருநாள் பலராம வர்மாவின் ஆணைப்படி, கேரளாவில் அனைத்து இந்துக்களுக்கும் (சாதி வேறுபாடின்றி) திறக்கப்பட்ட முதல் கோயில் இதுவாகும். இந்த சம்பவத்தை கேள்விப்பட்ட மோகன்தாஸ் காந்தி கேரளாவிற்கு தனது முதல் வருகையின் போது கோவிலுக்கு வந்து பல நாட்கள் முருகனை வழிபட்டார். அப்போது கோவிலின் கிழக்கு வாயிலில் பிரமாண்டமான விழாவும் கூட்டமும் நடத்தப்பட்டது.

## தெய்வம்
கோவிலில் முருகனின் உக்கிரமான உருவம் வழிபடப்படுகிறது. வேல் கீழ்நோக்கி சுட்டிக்காட்டப்படுகிறது. புனித படைகளின் தலைவரான *தேவசேனாபதியின்* வடிவில் முருகன் இங்கு வழிபடப்படுகிறார். *தாரகாசுரனைக்* கொன்றதால் தெய்வம் கோபமும் கோபமும் கொண்ட மனநிலையில் உள்ளது. *தாரகாசுரனை வதம்* செய்ததால் மிகுந்த கோபத்தில் இருக்கிறார். பெரும்பாலான கோவில்களில் காணப்படுவது போல் கிழக்கு நோக்கி காட்சியளிக்கிறார், உக்கிரமான வடிவத்துடன் கூடிய ஒரே கோவில் இதுவாகும். மகாகணபதி, கிருஷ்ணர், சிவன் மற்றும் நாக தெய்வங்கள் மற்ற தெய்வங்கள்.

## பெருன்னா கல்வெட்டுகள்
கோவிலின் மேற்கு வாயிலில் *வட்டெழுத்து* எழுத்துகளில் கல்வெட்டுகள் காணப்படுகின்றன. இவை 10ஆம் நூற்றாண்டில், குலசேகர கோயிலதிகாரியின் ஆட்சிக் காலத்தில் எழுதப்பட்டதாகக் கருதப்படுகிறது. பெருன்னா நிறைய கோவில்களைக் கொண்ட ஒரு புனிதத் தலமாகும். கோவிலுக்குள் இருக்கும் தெய்வம் அசுரனை (அசுரனை) கொன்ற பிறகு இங்கு வந்ததால் கோபமான மனநிலையில் இருக்கிறார். சர்ப்ப தேவர், ராட்சசர்கள் ஐயப்ப மகாகணபதி, கிருஷ்ணர், சிவன் ஆகியோர் இக்கோயிலில் உள்ள மற்ற தெய்வங்கள். ஏராளமான மக்கள் இங்கு வந்து முருகப் பெருமானை வேண்டிக் கொண்டனர். இக்கோயிலில் செவ்வாய்கிழமை முக்கியமான நாள். பூஜை பிராமண நிபுணர்களால் செய்யப்படுகிறது. இக்கோயிலில் டிசம்பர் - ஜனவரி மாதங்களில் திருவிழா நடைபெறும். அவர் பெருன்னா இராச்சியத்தின் ஆட்சியாளர் அல்லது ராஜா என்று அறியப்படுகிறார்.

## வெளி இணைப்புகள்
* பெருண்ணா முருகன் கோவில் இணையதளம்

பகுப்பு:கோட்டயம் மாவட்டத்திலுள்ள முருகன் கோயில்கள்
ரேடியோ இண்டஸ்ட்ரி

**ரேடியோ இண்டஸ்ட்ரி** (*Radio Industri*) என்பது நோர்வேயின் ஒசுலோவில் உள்ள ஒரு வானொலி உற்பத்தி நிறுவனமாகும்.

இது 1939-ல் நிறுவப்பட்டது. இந்த நிறுவனம் பிலிப்ஸுக்கு வானொலிப் பெட்டிகளைத் தயாரித்தது. தயாரிப்பு ஆலையில் *தோர்சோவின் சண்டகெர்வெயின் 16* இருந்தது. *பிலிப்ஸ் பேப்ரிக் நார்ஸ்க்* என்ற மின்விளக்கு தொழிற்சாலையையும் செயல்பட்டது. ஆனால் இந்த தொழிற்சாலை 1980களில் மூடப்பட்டது. நார்வேயில் செயல்பட்ட பிலிப்ஸ் கார்ப்பரேசன் நிறுவனம் முழுவதும் ரேயன் சண்டசுடுவெயினுக்கு 1982-ல் மாற்றப்பட்டது.

## மேற்கோள்கள்

பகுப்பு:மின்னணுவியல் நிறுவனங்கள்
பகுப்பு:வானொலி
மூணாறு சுப்ரமணியன் சுவாமி கோவில்

**அருள்மிகு சுப்ரமணியன் சுவாமி கோவில்** என்பது இந்தியாவின் கேரள மாநிலத்தில் உள்ள இடுக்கி மாவட்டத்தில் உள்ள மூணாறில் அமைந்துள்ள முருகப்பெருமானை முதன்மைக் கடவுளாகக் கொண்ட ஓர் இந்துக் கோயிலாகும்.

## பூஜைகள்
ஒவ்வொரு நாளும் காலைப் பிரிவில் உஷா பூஜை, நண்பகல் பிரிவில் 'உச்ச பூஜை', மலை பிரிவில் 'அட்டாழ பூஜை' உள்ளிட்ட மூன்று பூஜைகள் நடைபெறுகின்றன.

## திருவிழாக்கள்
மலையாள மாதமான விருச்சிகத்தில் (அதாவது நவம்பர் முதல் டிசம்பர் வரை). மீனத்தில் உத்திரம் நட்சத்திர நாள் (அதாவது மார்ச் முதல் ஏப்ரல் வரை) ஒரு முக்கியமான பண்டிகை நடத்தப்படுகிறது. 

## கோவில்
சிறிய குன்றின் மீது அமைந்துள்ள இக்கோயில் முதுவன் பழங்குடியினரால் கடந்த காலங்களில் வழிபட்டு வந்தது. பின்னர் நீண்ட காலம் மூடப்பட்டது. கோயிலின் பரிதாபகரமான நிலையைக் கண்டு, திருவிதாங்கூர் அரச குடும்பத்தைச்  சேர்ந்தவர்கள் கோடைக்காலத்தில் மூணாறுக்கு வருகை தந்தபோது கோயில் புதுப்பிக்கப்பட்டது. முன்பு நம்பூதிரிகள் கோயிலின் தாந்த்ரீக உரிமையை வைத்திருந்தனர். தற்போது அந்த உரிமைகள் உள்ளூர் தமிழ் பிராமணர்களிடம் உள்ளது . இக்கோயில் இப்போது உள்ளூர் இந்துக்களின் குழுவால் நிர்வகிக்கப்படுகிறது.

## குறிப்புகள்
 
பகுப்பு:இடுக்கி மாவட்டத்திலுள்ள முருகன் கோயில்கள்
பகுப்பு:Coordinates on Wikidata
வரிஞ்சம் சுப்ரமணிய சுவாமி கோவில்

**வாரிஞ்சம் ஸ்ரீ சுப்ரமண்ய சுவாமி கோயில்** (*Varinjam Sree Subramanya Swamy Temple*) என்பது இந்தியாவின் கேரளத்தின், கொல்லம், சாத்தன்னூரில் இருந்து 3.6 கி.மீ. தொலைவில் அமைந்துள்ள புகழ்பெற்ற முருகன் கோயிலாகும்.

## மேற்கோள்கள்

பகுப்பு:கொல்லம் மாவட்டத்திலுள்ள முருகன் கோயில்கள்
போர்பந்தர் இராச்சியம்

**போர்பந்தர் இராச்சியம்** (**Porbandar State**) பிரித்தானிய இந்தியாவின் கீழிருந்த  சுதேச சமஸ்தானங்களில்  ஒன்றாகும். இதன் தலைநகரம் போர்பந்தர் நகரம் ஆகும். இது தற்கால குஜராத் மாநிலத்தின் சௌராட்டிரா தீபகற்பத்தில்,  அரபுக் கடலை ஒட்டி அமைந்திருந்தது. இது பிரித்தானிய கத்தியவார் முகமையின் கீழ் இருந்தது.

போர்பந்தர் இராச்சியத்தின் பரப்பளவு   ஆகும். இது 1921-இல் 106 கிராமங்களையும், ஒரு இலட்சத்திற்கும் மேற்பட்ட மக்கள்தொகையும், ஆண்டு வருமானம் ரூபாய் 21 இலட்சம் கொண்டிருந்தது.

## வரலாறு
1193-ஆம் ஆண்டில் போர்பந்தர் இராச்சியமானது இராஜபுத்திர குலத்தின் ஜேத்வா வம்சத்தினரால் நிறுவப்பட்டது. 1307-இல் இதன் பெயர் ரண்பூர் இராச்சியம் என மாற்றப்பட்டது. மீண்டும் 1574-இல் இதற்கு மீண்டும் சாயா இராச்சியம் எனப்பெயரிடப்பட்டது. இறுதியாக 1785-ஆம் ஆண்டில் மீண்டும் போர்பந்தர் இராச்சியம் எனப்பெயரிடப்பட்டது.  5 டிசம்பர் 1809 அன்று பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற போர்பந்தர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இந்த இராச்சியம் 1886 மற்றும் 15 செப்டம்பர்  1900-ஆண்டுகளில் பம்பாய் மாகாணத்தின் நிர்வாகத்தில், கத்தியவார் முகமையின் கீழ் சென்றது. 1888-ஆம் ஆண்டில் போர்பந்தர் இராச்சியத்தின் குற்றகலப் பாதை கொண்ட  இரயில்வே இருப்புப்பாதை தொடங்கப்பட்டது. 

இந்திய விடுதலைக்குப் பின்னர் 15-02-1948 அன்று இந்த இராச்சியத்தை சௌராஷ்டிர மாநிலத்துடன் இணைக்கப்பட்டது. மகாத்மா காந்தியின் சித்தப்பா துளசிதாஸ் காந்தி, போர்பந்தர் இராச்சியத்தின் திவானாக பணியாற்றியவர்.

## ஆட்சியாளர்கள்
போர்பந்தர் இராச்சியத்தை ஆண்ட இராஜபுத்திர குலத்தின் ஜேத்வா வம்சத்தினர் ஆவார். 

*1699 – 1709 பாஞ்ஜி சர்தான் ஜி (இறப்பு. 1709)
*1709 – 1728 மூன்றாம் கிமோஜி  (இறப்பு. 1728) 
*1728 – 1757 மூன்றாம் விக்மாத்ஜி கிமோஜி(இறப்பு. 1757)  
*1757 – 22 ஏப்ரல் 1813 இரண்டாம் சர்தான் ஜி விக்மாத்ஜி  (இறப்பு. 1813) 
*1804 – 1812 ஹலோஜி சுல்தான் ஜி - அரசப்பிரதிநிதி (இறப்பு. 1812) 
*22 ஏப்ரல் 1813 – 20 சூன் 1831கிமோஜிராஜ் ஹலோஜி   (இறப்பு. 1831)
*20 சூன் 1831 – 21 ஏப்ரல் 1900 விக்ரமாத்ஜி கிமோஜிராஜ் (பிறப்பு. 1819 – இறப்பு. 1900) 
*20 சூன் 1831 – 1841 இராணி குன்வர்பா  - அரசப்பிரதிநிதி (இறப்பு. 1841)
*21 ஏப்ரல் 1900 – 10 டிசம்பர் 1908 பவானி சிங் மாதவசிங் (பிறப்பு. 1867 – இறப்பு. 1908) 
*10 டிசம்பர் 1908 –  1 சனவரி 1918 நட்வர்சிங் பவானி சிங் (பிறப்பு. 1901 – இறப்பு. 1979) 
*10 டிசம்பர் 1908 – 1917 - பிரித்தானிய அரசப்பிரதிநிதிகள்
**                           – ஜே. கே. கோண்டன் (1909 வரை)
**                          – ராவ் பகதூர் ஏ. எஸ். தாம்பே (1909–1910)
**                           – வாலா வஜ்சூர் வலேரா (1909–1913)  
**                           – எப். டி. பி. ஹான்காக் (1913–1916)
**                           –எட்வர்டு ஓ`பிரையன்  (ஏப்ரல் 1916 – 1918) 
 
* 1 சனவரி 1918 – 15 ஆகஸ்டு 1947 நட்வர்சிங் பவானி சிங் 
** 1 சனவரி 1918 – 26 சனவரி 1920 எட்வர்டு ஓ`பிரையன்  - பிரித்தானிய அரசப்பிரதிநிதிகள்

## இதனையும் காண்க
* கத்தியவார் முகமை 
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:போர்பந்தர் மாவட்டம்
பகுப்பு:குசராத் வரலாறு
பகுப்பு:கத்தியவார் முகமை
பகுப்பு:சௌராட்டிர தீபகற்பம்
செம்பூலா

**செம்பூலா** (*Breynia vitis-idaea*, *officinal breynia*) என்பது பல்லாண்டுவாழ்கின்ற மரமாகும். இது ஃபிலாந்தேசி ( ஆமணக்குக் குடும்பம்  ) குடும்பம் ஆகும். இது இந்தியாவின் கிழக்கில் தைவான் மற்றும் ஒகினாவா வரையும்,  தெற்கில் இந்தோனேசியா வரையும் பரவியுள்ளது. இது 3 மீட்டர் உயரம் வரை எட்டக்கூடியதும், முட்டை வடிவ இலைகளைக் கொண்டதுமான புதர் அல்லது மரமாகும். இது கேசரமுள்ள பூக்கள் மற்றும் கோள வடிவ, சிவப்பு பழங்களைக் கொண்டிருக்கும்.

சீனாவின் புஜியான் மற்றும் யப்பானின், இரியூக்கியூ தீவுகளில் உள்ள இலைப்பூ அந்துப்பூச்சி எபிசெபலா விட்டிசிடேயாவால் மகரந்தச் சேர்க்கை செய்யப்படுகிறது. இந்த அந்துப்பூச்சி இதன் பூக்களில் தீவிரமாக மகரந்தச் சேர்க்கை செய்கிறது, ஆனால் வெளிப்புற சூலக இலைச் சுவர் மற்றும் பூவுறையிதழ்களுக்கும் இடையில் முட்டை இடுகிறது. அந்துப்பூச்சியின் கம்பளிப்பூச்சிகள் மரத்தின் விதைகளின் உட்பகுதியை உட்கொண்டு, அதிலிருந்து ஊட்டச்சத்தைப் பெறுகின்றன.

இதில் சபோனின் பிரைனின் மற்றும் டெர்பெனிக் மற்றும் பீனால் கிளைகோசைடுகள் உள்ளன .  **இது தைவானில் சி ஆர் யுன்** என விற்பனை செய்யப்படுகிறது.

## நச்சுத்தன்மை
*Breynia vitis-idaea* நச்சு ஹெபடோசெல்லுலர் கல்லீரல் பாதிப்பை ஏற்படுத்துகிறது.

## குறிப்புகள்

## வெளி இணைப்புகள்

* ''பி. அஃபிசினாலிஸ்'' ஹெம்ஸ்லின் புகைப்படம்.

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
ஆற்று அரளி

**ஆற்று அரளி** (*Persicaria glabra*) என்பது ஒரு பூக்கும் தாவர  இனம் ஆகும். இது வட அமெரிக்கா மற்றும் யூரோசியாவை தாயகமாக கொண்டது.

## விளக்கம்
இது *P. longiseta* மற்றும் *P. lapathifolia* போல தோற்றத்தில் ஒத்து உள்ளது. இந்தத் தாவரம் சிவந்த, புடைத்த கணுக்களையும், ஈட்டி போன்ற இலைகள் கொண்ட நடுத்தர அளவிலான ஆண்டு தாவரம் ஆகும். இதன் மஞ்சரியானது சிறிய இளஞ்சிவப்பு அல்லது வெள்ளை நிற பூக்களின் அடர்த்தியான பூந்துணர் கொண்டது ஆகும். இதன் கனி தட்டையான கருப்பு கொட்டை ஆகும்.

## குறிப்புகள்

பகுப்பு:பூக்கும் தாவரங்கள்
கருணாநிதி நினைவிடம்

**கருணாநிதி நினைவிடம்**, தமிழ்நாட்டின் மறைந்த முதலமைச்சர் கருணாநிதி நினைவாக சென்னை மெரீனா கடற்கரையில், 2018ஆம் ஆண்டு கட்டப்பட்டது. சட்டப்பேரவையில் விதி எண் 110-ன் கீழ் 2021 ஆகஸ்ட் 24ல் முதல்வர் மு.க.ஸ்டாலின் அறிவித்தார். தமிழக சட்டப்பேரவையில் விதி எண் 110-ன் கீழ் முதல்வர் மு.க.ஸ்டாலின் வெளியிடும் முதல் அறிவிப்பு இது என்பது குறிப்பிடத்தக்கது.

அப்போது பேசிய முதல்வர் ஸ்டாலின், "தமிழக முன்னாள் முதல்வர் கருணாநிதியின் சாதனைகளை, சிந்தனைகளைப் பொதுமக்கள் அறிந்துகொள்ளும் வகையில், காமராஜர் சாலையில் அண்ணா நினைவிட வளாகத்தில் 2.21 ஏக்கர் பரப்பளவில் 39 கோடி மதிப்பீட்டில் நினைவிடம் அமைக்கப்படும். அண்ணா நினைவிட வளாகத்தில் கருணாநிதியின் உடல் நல்லடக்கம் செய்யப்பட்ட இடத்திலேயே நினைவிடம் அமைக்கப்படும். அந்த நினைவிடத்தில் கருணாநிதியின் வாழ்க்கை, சிந்தனை அடங்கிய நவீன ஒளிப்படங்கள் இடம்பெறும்" என்றார்.

## மேற்கோள்கள்

## இதனையும் காண்க
* அண்ணா சதுக்கம்
* எம். ஜி. ஆர் நினைவிடம்
* ஜெயலலிதா நினைவிடம்

பகுப்பு:நினைவகங்கள்
பகுப்பு:சென்னையிலுள்ள நினைவிடங்களும் நினைவுச் சின்னங்களும்
சாலூக்குசு

thumb|252x252px| Zaleucus " Promptuarii Iconum Insigniorum " இலிருந்து
**ஜாலூக்கஸ்** (*Zaleucus*  , கி.மு. 7 ஆம் நூற்றாண்டு) என்பவர் இத்தாலியில் எபிஸ்பிரியன் லோக்ரிக்காக கிரேக்க சட்டமியற்றியவர் மற்றும் ஒரு பித்தகோரியன் தத்துவஞானி ஆவார்.  சுதாவின் கூற்றுப்படி, இவர் முன்னாள் அடிமை மற்றும் மேய்ப்பர் ஆவார். இவர் கல்வி கற்ற பிறகு அவர் தனது சக குடிமக்களுக்கு சட்டங்களை வழங்கினார். 

அநேகமாக, இவர்தான் முதன்முதலில் ஐரோப்பாவில் எழுத்ததிலே சட்டதிட்டங்களை (லோக்ரியன் கோட்) வகுத்தவர் எனப்படுகிறது. இது கிமு 7 ஆம் நூற்றாண்டில் வகுக்கபட்டது

இச்சட்டமானது மருத்துவ நோக்கங்களுக்காக தவிர வைன் அருந்துவதை தடை செய்தது. 

லோக்ரியன் கோட் பிரபுத்துவத்திற்கு சாதகமாக இருந்தாலும், சமூகப் பிரிவினரிடையே சமரசம் செய்ததற்காக ஜாலூகஸ் பிரபலமானார். இவரது வாழ்க்கை குறித்து வேறு எந்த தகவல்களும் உறுதியானதாக இல்லை. தொன்மங்களின்படி, இவர் முறைபிறழ்புணர்ச்சியை பார்வை பறிப்பதன் மூலம் தண்டித்தார்.  இவர் கொண்டுவந்த மற்றொரு சட்டம் செனட் அவைக்குள் ஆயுதம் ஏந்தி யாரும் நுழைவதைத் தடை செய்தது. ஒரு சமயம் அவசரத்தில் இவரே ஆயுதத்துடன் அவைக்குள் நுழைந்துவிட்டார் ஆனால் இவரது சட்டம் நினைவுக்கு போது, இவர் உடனடியாக தனது வாள் மீது விழுந்து சமூக ஒழுங்கிற்கு எடுத்துக்காட்டாக பலியானார். இதே போன்ற ஒரு கதை சரோண்டாஸ் பற்றி கூறப்படுகிறது.

ஒரு புதிய சட்டத்தை அல்லது ஏற்கனவே உள்ள ஒரு சட்டத்தை மாற்றியமைக்க யாரேனும் முன்மொழிந்தால், அவர் கழுத்தில் கயிற்றுடன் குடியுரிமை மன்றத்தில் நேர் நிற்க வேண்டும்.  மன்றம் அவரின் முன்மொழிவுக்கு எதிராக வாக்களித்தால், முன்மொழிந்தவர் கழுத்து உடனடியாக நெரிக்கப்படும். 

## குறிப்புகள்

## வெளி இணைப்புகள்

* 

பகுப்பு:பண்டைய கிரேக்க நபர்கள்
தாரங்கதாரா இராச்சியம்

**தாரங்கதாரா இராச்சியம்** (**Dhrangadhra State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் சுரேந்திரநகர் மாவட்டத்தின் பகுதிகளைக் கொண்டிருந்தது. இதன் தலைநகரம் தாரங்கதாரா  நகரம் ஆகும்.

## வரலாறு
தாரங்கதாரா இராச்சியத்தை 1090-இல் இராஜபுத்திர குல ஆட்சியாளர் ஹர்பால் தேவ் மக்வானா என்பர், தில்லி சுல்தானகத்தை எதிர்த்து,  ஜாலாவாத் எனும் பெயரில் நிறுவினார். 1742-இல் தாரகதாரா எனும் புதிய நகரம் நிறுவப்பட்டது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தாரங்கதாரா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மாநில மறுசீரமைப்புச் சட்டத்தின் படி,  இராச்சியம் குஜராத் மாநிலத்தில் இணைக்கப்பட்டது.
## ஆட்சியாளர்கள்

### Raj Sahibs of Dhrangadhra

* இரண்டாம் ராய் சிங்  பிரதாப் சிங்  
* கஜ்சி இரண்டாம் ராய்சி (பிறப்பு:1744?45 - இறப்பு: 1782)
* ஜஸ்வந்த் சிங் இரண்டாம் கஜ் சிங் ( - இறப்பு: 1801)
* இராணி ஜிஜிபாய் குன்வெர்பா  - 1758 - 1782
* ராய் சிங் மூன்றாம் ஜஸ்வந்த் சிங் (இறப்பு: 1804
* அமர்சிங் இரண்டாம் ராய்சிங்  (இறப்பு: 9 ஏப்ரல் 1843
* ரண்மால் சிங் அமர்சி ராஜா சாகிப் ( 9 ஏப்ரல் 1843 – death 16 அக்டோபர் 1869
* மான்சிங் இரண்டாம் ரண்மால் சிங் (பிறப்பு:16 அக்டோபர் 1869 - இறப்பு: 2 டிசம்பர் 1900 
* 2 டிசம்பர் 1900 - 8 பிப்ரவரி  1911 அஜித் சிங் ஜஸ்வந்த் சிங்
* 8 பிப்ரவரி 1911 -  4 பிப்ரவரி 1942  கண்சியாம் சிங் அஜித் சிங்  (பிறப்பு:. 1889 - இறப்பு: 1942)
* 4 பிப்ரவரி 1942 – 15 ஆகஸ்டு 1947 மயூர்துவஜ சிங் (மூன்றாம் மேகராஜ்)  (பிறப்பு:. 1923 - இறப்பு:. 2010)
## இதனையும் காண்க
* கத்தியவார் முகமை 
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:சுரேந்திரநகர் மாவட்டம்
பகுப்பு:குசராத் வரலாறு
பகுப்பு:கத்தியவார் முகமை
பகுப்பு:சௌராட்டிர தீபகற்பம்
கொண்டல் இராச்சியம்

**கொண்டல் இராச்சியம்** (**Gondal State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் கொண்டல் நகரம் ஆகும். இது பம்பாய் மாகாணத்தில் இருந்த கத்தியவார் முகமையின் கீழ் இருந்தது. இது தற்கால குஜராத் மாநிலத்தின் சௌராட்டிரா தீபகற்பத்தில் ராஜ்கோட் மாவட்டத்தின் பகுதிகளைக் கொண்டிருந்தது. 
## வரலாறு
கொண்டல் இராச்சியத்தை இராஜபுத்திர குல ஜடேஜா வம்சத்தின் தாக்கூர் முதலாம் மேராமான் ஜி கும்போஜி  முதலாம் மேராமான் ஜியால் 1634-ஆம் ஆண்டில் நிறுவப்பட்டது. இந்த இராச்சியத்தின் நான்காம் தலைமுறை மன்னர் நான்காம் கும்போஜி கொண்டல் இராச்சியத்தை விரிவுபடுத்தினார்.1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கொண்டல் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  இது பிரித்தானிய இந்தியாவின்  பம்பாய் மாகாணத்தில் இருந்த கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி,  இந்த இராச்சியம் குஜராத் மாநிலத்தில் இணைக்கப்பட்டது.
### ஆட்சியாளர்கள்

#### தாக்கூர் சாகிப் பட்டம் பெற்ற ஆட்சியாள்ர்கள்

#### அரசப்பிரதிநிதிகள்
*16 செப்டம்பர் 1878 – 24 ஆகஸ்டு 1884 
** டபிள்யூ. ஸ்காட் W. Scott (சூன் 1882 வரை)
** ஜெயசங்கர் லால்சங்கர்   (பிபரவரி 1882 வரை)
** ஹான்காக் (Hancock (டிசம்பர் 1880 – பிப்ரவரி 1881)
**நாட்  (Nutt (ஆகஸ்டு 1881 – சனவரி 1882])
## இதனையும் காண்க
* கத்தியவார் முகமை 
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்
*
* Gondal genealogy and History Queensland University
* Princes, diwans and merchants by Bhalodia-Dhanani, Aarti – University of Texas – Austin : education and reform in colonial India --Depiction of Gondal as one of the illustrative kingdom

பகுப்பு:இந்தியாவின் மன்னராட்சிகள்
பகுப்பு:ராஜ்கோட் மாவட்டம்
பகுப்பு:குசராத் வரலாறு
பகுப்பு:கத்தியவார் முகமை
பகுப்பு:சௌராட்டிர தீபகற்பம்